ЧРЕЗ ПРЕДСЕДАТЕЛЯ

 НА ОБЩИНСКИ СЪВЕТ-ГРАД РУСЕ

 АКАДЕМИК ХРИСТО БЕЛОЕВ

 ДО КМЕТА НА ОБЩИНА РУСЕ

 Г-Н ПЕНЧО МИЛКОВ

 П И Т А Н Е

 ОТ ГАЛИЧКА НИКОЛОВА

 РУПА ОБЩИНСКИ СЪВЕТНИЦИ

 „ СДС- ГРАЖДАНИТЕ“

 На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от Галичка Николова,

общински съветник в Общински съвет – Русе

 **ОТНОСНО: Достъп на общински съветници до информация поддържана и съхранявана в община Русе \_ втори опит**

 **УВАЖАЕМИ ГОСПОДИН МИЛКОВ,**

 Благодаря за „отговор“ с Ваш изх. № 06-01-192/18.07.2024 г.

 В предоставеното ми писмо не намирам отговор. Бих желала да обърна внимание, че не съм поставяла въпрос касаещ цитати на правни норми, за които ме информирате. Предполагам е видно, че както тогава, така и в този въпрос ползвам технически успешно и без особен резултат процедурата по чл. 33, ал. 1, т.4 от ЗМСМА.

 Задала съм ясно и точно, като очаквах такъв отговор, по каква процедура мога да ползвам правата си по чл.33, ал. 2 от ЗМСМА.

 За да е максимално ясно ще дам конкретен пример с очакване на конкретен отговор: В серия от питания искам да ми бъде предоставена кореспонденция водена от община Русе, по казус, по който се опитвам да работя. Първоначалният отговор е, че такава кореспонденция не съществува, на въпрос за следващата сесия липсва отговор, на въпрос за третата по ред сесия получавам избирателно селектирана кореспонденция. Ползвайки процедурата по чл. 33, ал. 1, т.4 от ЗМСМА, до тук за три месеца не съм могла да си изградя представа за позицията на Община Русе и да дам предложения по казуса. Аз продължавам да търся и събирам информация, за което мандата може да не ми стигне.

Затова питам: „Как да поискам и да получа копие на документ или да се запозная с него от деловодство или от административно звено на Община Русе, в което знам, че той се съществува?“

Желая да получа писмен и устен отговор на сесията, която ще се проведе на дата 26 септември септември 2024г., или при промяна, на датата, съответстваща сесията.

 С уважение:

 Галичка Николова

 ПК Граждани за общината